CFRESH เงิบ! ราคากุ้งพุ่งฉุดกำไรปี 59 ลดลง 43.78% ปันผล 0.28 บ./หุ้น
CFRESH เงิบ! ราคากุ้งพุ่งฉุดกำไรปี 59 ลดลง 43.78% มาที่ 257.81 ลบ. จากปีก่อนมีกำไร 458.58 ลบ. พร้อมปันผล 0.28 บ./หุ้น XD 9 มี.ค.นี้ กำหนดจ่าย 17 พ.ค.60
28 ก.พ. 2560

บริษัท ซีเฟรชอินดัสตรี จำกัด (มหาชน) หรือ CFRESH รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
 
โดยผลการดำเนินงานช่วงดังกล่าวมีกำไรลดลงเนื่องจากราคากุ้งปรับตัวสูงขึ้นหลังจากที่บริษัทได้รับคำสั่งซื้อจากลูกค้าแล้ว ขณะที่ค่าเงินปอนด์สเตอริงอ่อนค่าลงประมาณ 9% เมื่อเทียบกับปีก่อน
 นอกจากนี้ ได้ประกาศจ่ายปันผลจากกำไรสะสม เป็นเงินสดจำนวน 0.28 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 9 มี.ค. 2560 และกำหนดจ่ายเงินปันผลในวันที่ 17 พ.ค. 2560